《偈颂一百零二首 其八十》
宋代·释慧远

建山徐廷干，三请谭般若。未跨浮山门，一时说了也。

更开破天浮，塞破太虚空。潭南湘之北，赵州西院东。

掷下金刚圈，更饶栗棘蓬。百千万亿个，吞跳无有穷。

幸有当阳险崖句，山僧不敢重下注。月里麒麟笑揭天，泥牛拔断珊瑚树。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。